  Туспуктэм: Константин Вознесенских Майя Бывальцева 15-тӥ инвожое Удмуртиын коронавируслы 1 сюрс 438 эскеронъёс ортчытӥзы, 15 муртлэсь висёнэз шараязы, соос пӧлын 14 аресозь куинь пиналъёс но 65 арессэс ортчем ньыль арлыдоос. Вить адямиез эмъяськонниосы понӥзы. Со сярысь элькунысь тазалыкез утёнъя министерстволэн пресс-службаез ивортӥз.  Та дыре доразы эмъяськись 803 адямиез эмчиос чакласа возё.  Эмъяськонниын кыллись 37 висисьёслэн тазалыксы шоро-куспо лыдъяське, 10 муртлэн – секыт, кыкез со пӧлысь тыосты шокатӥсь аппарат борды итэмын.  34 адями висёнэз вормиз. 16-тӥ инвожолы Удмуртиын коронавирусэн черлан 167 сюрс 229 учыр лабораториосын зэматэмын. 163 сюрс 82 мурт йӧназ, 4 сюрс 45 адями улонысь кошкиз.  698 сюрс 370 мурт вакцинациез ортчиз, со пӧлысь 558 сюрс 312 адями кыкетӥ компонентсэ но басьтӥз. 163 сюрс 814 адями ревакцинациез ортчиз. Тодэ вайытом, нунал азьвыл Удмуртиын коронавируслы 917 эскеронъёс ортчытӥзы, куинь муртлэсь висёнэз шараязы. Куинь адямиез эмъяськонниосы понӥзы. Тегъёс: Тазалык висён коронавирус Ижкар Удмуртия  